Komisijos reglamentas (EB) Nr. 101/1999
1999 m. sausio 15 d.
iš dalies pakeičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis ir Reglamentą (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 6 straipsnio 6 dalį ir 7a straipsnio 3 dalį,
kadangi Komisijos reglamentas (EEB) Nr. 3143/85 [3] su paskutiniais pakeitimais, padarytais Reglamentu (EB) Nr. 1802/95 [4], numato sviesto, kuriam taikomos intervencinės priemonės, skirto tiesiogiai vartoti Bendrijoje koncentruoto sviesto pavidalu, pardavimą sumažinta kaina; kadangi ši schema bus taikoma tol, kol bus intervencinio sviesto atsargų; kadangi Komisijos reglamentas (EEB) Nr. 429/90 [5] su paskutiniais pakeitimais, padarytais Reglamentu (EB) Nr. 417/98 [6], konkurso tvarka numato pagalbą koncentruotam sviestui, pagamintam iš Bendrijos rinkos sviesto ar grietinėlės ir skirtam tiesiogiai suvartoti Bendrijoje; kadangi šie reglamentai ir 1997 m. gruodžio 15 d. Komisijos reglamentas (EB) Nr. 2571/97 dėl sviesto pardavimo sumažintomis kainomis ir pagalbos suteikimo už grietinėlę, sviestą ir koncentruotą sviestą, vartojamą konditerijos gaminiams, ledams ir kitiems maisto produktams gaminti [7] su paskutiniais pakeitimais, padarytais Reglamentu (EB) Nr. 1982/98 [8], numato, kad į koncentruotą sviestą galima pridėti atsekamųjų medžiagų, kad būtų galima užtikrinti, kad galutinis produktas bus tinkamai vartojamas; kadangi reikia priimti nuostatas dėl tokių pačių apribojimų ir etaloninių metodų taikymo tais atvejais, kai nesilaikoma šiuose reglamentuose minimo cheminių atsekamųjų medžiagų kiekio;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 3143/85 9 straipsnio 2 dalies pirmoji pastraipa pakeičiama taip:
"Tačiau, pavyzdžiui, jeigu dėl netolygaus paskirstymo kiekvieno 5 straipsnio 2 dalyje minimo produkto kiekis yra daugiau kaip 5 %, bet mažiau kaip 30 % mažesnis nei nurodyti minimalūs kiekiai, už kiekvieną procentinę dalį žemiau minimalaus nurodyto kiekio negrąžinama 1,5 % perdirbimo užstato."
2. Reglamento (EEB) Nr. 429/90 8 straipsnio 4 dalyje "20 %" pakeičiama "30 %".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 15 d.